Item#:� YYI2-18994Y �|�Model#:�H6Y75AA-AAK
OEM Manufacturer Equivalent Part Number: HP H6Y75AA
Mfg Part No: H6Y75AA-AAK RESEP: Russiese tert (Jodetert) | Netwerk24
Deur Errieda du Toit 16 Oktober 2019 05:00
Foto’s: IAN DU TOIT | Stilering: HANNES KOEGELENBERG
Hierdie resep is uit Uitgesoekte resepte, ’n ikoniese gemeenskapsresepboekie wat die Potgietersrus-tak van die SAVF in 1961 uitgegee het. C. Fouche het dit opgedra aan haar ouma en oupa, ’n versekering dat die resep betroubaar is.
Maak ’n dag voor die tyd.
Lewer 1 x 20 cm-seslaag koek/tert.
450 g koekmeel (afgeweeg)
225 g botter (moet sag wees)
1 vanieljepeul, oopgesny en sade uitgeskraap/10 ml vanieljegeursel
Deeg: Sif die meel, bakpoeier en sout saam. Voeg die suiker by en meng.
Vryf die botter in die meelmengsel met jou vingerpunte of voedselverwerker in. Voeg die eiers by en meng om ’n sagte deeg te vorm. Verdeel die deeg in 6 stukkies van + 160 g elk. Plaas dit in ’n houer met deksel en laat 30 minute rus.
Om perfekte ronde sirkels te vorm, gebruik 2 x 20 cm koekpanne. Spuit die boom van die panne met kleefwerende kossproei en plaas sirkels bakpapier op die boom van die panne. Plaas ’n stukkie deeg in elke pan en druk dit met die onderkant van ’n glas egalig plat.
Bak 8-10 minute lank of tot ligbruin en gaar. Laat dit in die panne afkoel en lig dan versigtig uit met ’n eierspaan of spatel. Herhaal met die res van die deeg.
Vulsel: Verhit die vanieljesade of geursel en melk in ’n kastrol en bring tot kookpunt.
Meng die eiergele, suiker en meel in ’n mengbak.
Bring die melk weer tot kookpunt. Giet oor die eiermengsel en giet die eier-melkmengsel terug in die kastrol. Bring tot kookpunt en roer voortdurend tot die mengsel verdik, laat nog 2 minute kook. Nou kan enigiets bygevoeg word, soos gemmerstukkies, kersies, okkerneute of siterkonfyt. Bedek met kleefplastiek. Laat afkoel. Verwyder plastiek en skep vlamengsel in spuitsak met 1 cm-tuit.
Plaas eerste koeksirkel op bord, spuit vulsel in spiraal oor en plaas tweede koeksirkel bo-op. Herhaal tot al die sirkels en vulsel op is. Sif versiersuiker oor en sit voor. In sommige variasies word een laag gekrummel en bo-oor gestrooi.